בס"ד. ט' טבת תשפ"ב. נפש הפרשה ויחי. לעילוי נשמת נחום בן שמעון כהן.

**דן ידין עמו**

**על מנהיגות מאספת.**

(1) **ספר בראשית פרק מט**

(טז**) דָּן יָדִין עַמּוֹ כְּאַחַד** שִׁבְטֵי יִשְׂרָאֵל: (יז) יְהִי דָן נָחָשׁ עֲלֵי דֶרֶךְ שְׁפִיפֹן עֲלֵי אֹרַח הַנּשֵׁךְ עִקְּבֵי סוּס וַיִּפֹּל רֹכְבוֹ **אָחוֹר**: (יח) **לִישׁוּעָתְךָ קִוִּיתִי יְדֹוָד:**

**אבן עזרא על בראשית פרק מט פסוק טז**

דן ידין עמו - רמז שיהיה בעל דגל כאחד בני הגבירות. והנה היה כקצין על כל עם מהשפחות:

**רשב"ם על בראשית פרק מט פסוק טז**

על שבטו של דן נתנבא שהוא מאסף לכל המחנות וגם ביהושע כתיב והמאסף הולך אחר הארון ולפי שהיה הולך כל הימים בין בימי משה בין בימי יהושע אחר כל הדגלים והיה צריך להלחם עם כל האומות הרודפים אחריהם לזנב כל הנחשלים אחריהם בדרך ולהנקם מן האומות כי גבורים היו. לכך אמר יעקב דן ידין עמו. ינקום נקמת עמו כאחד כל שבטי ישראל. היה נוקם נקמתם ומשמרם מרודפיהם כמו כי ידין ה' את עמו וגו'. ודם עבדיו יקום ונקם ישיב לצריו. וכמו ידין בגוים מלא גויות מחץ ראש על ארץ רבה:

(2**) ספר במדבר פרק י**

(כה) וְנָסַע דֶּגֶל מַחֲנֵה בְנֵי דָן מְאַסֵּף לְכָל הַמַּחֲנֹת לְצִבְאֹתָם וְעַל צְבָאוֹ אֲחִיעֶזֶר בֶּן עַמִּישַׁדָּי: (כו) וְעַל צְבָא מַטֵּה בְּנֵי אָשֵׁר פַּגְעִיאֵל בֶּן עָכְרָן: (כז) וְעַל צְבָא מַטֵּה בְּנֵי נַפְתָּלִי אֲחִירַע בֶּן עֵינָן:

(2**) רש"י על במדבר פרק י פסוק כה**

(כה) מאסף לכל המחנות - תלמוד ירושלמי לפי שהיה שבטו של דן **מרובה באוכלוסין** היה נוסע באחרונה **וכל מי שהיה מאבד דבר היה מחזירו לו.** אית מאן דאמר כתיבה היו מהלכין ומפיק לה מן (במדבר ב) כאשר יחנו כן יסעו. ואית דאמרי כקורה היו מהלכין ומפיק לה מן מאסף לכל המחנות.

(7**) דעת זקנים מבעלי התוספות על במדבר פרק י פסוק כה**

(כה) מאסף לכל המחנות - לפי שהיה אחרון וכל מי שהיה מתאחר בשביל שום דבר **היה מתעכב עמהן** לכך נקרא מאסף.

(**10) העמק דבר על במדבר פרק י פסוק כה**

(כה) מאסף לכל המחנות לצבאותם. מי שנחשל ולא יכול ללכת עם מחנהו. **והי' נשאר יחידי** אחורי המחנה. נאסף למחנה בני דן. ומחנה בני דן היו הולכים לאט עם הנחשלים עד שהביאום לצבאותם:

(14**) מדרש תנחומא כי תשא פרק יג**

ואתו אהליאב בן אחיסמך למטה דן א"ר חנינא בן פזי אין לך גדול מכל השבטים משבט יהודה ואין לך ירוד מן שבט דן שהיה מן השפחות מה כתיב בו ובני דן חושים (בראשית מו) אמר הקב"ה יבוא ויזדווג לו שלא תהא רוחו גסה **שגדול וקטן שוין לפני הקב"ה** א"ר חנינא לעולם אל יגיס אדם בכבודו המשכן נעשה בשני שבטים אלו ואף בהמ"ק כן עשוהו שלמה מיהודה וחירם מדן שנאמר בן אשה אלמנה הוא ממטה נפתלי (מלכים א ז) ובדברי הימים כתיב (ד"ה ב ב) בן אשה מן בנות דן שהיה אביו מנפתלי ואמו מדן

**תפארת שלמה.**

דן ידין עמו כאחד שבטי ישראל יהי דן נחש עלי דרך וגו' לישועתך קויתי ה'. הנ"ל עפ"י מ"ש בפי' המשנה (אבות א, ו**) הוה דן את כל האדם לכף זכות.** להורות דרכי הצדיקים ההולכים תמיד במס"נ עבור כלל ישראל ומקבלים עליהם יסורים ודנים את עצמם עבור כלל ישראל כמ"ש (שמות כח, ל) ונשא אהרן את משפט בנ"י על לבו וגו' כמבואר במ"א. וז"ש דן ידין עמו כאחד שבטי ישראל**. פי' הצדיק הדן את עצמו עבור עמו בני ישראל ומצפה לטובתם** הוא העושה היחוד למעלה כאח"ד. פי' כמו שצריך להיות במס"נ בשעת היחוד בק"ש כו' ה' אחד כן ג"כ צריך מס"נ עבור בני ישראל כי כן הוא שקול אהבת הבורא ב"ה ואהבת ישראל והכל צריך להיות במס"נ כנ"ל. ועי"ז יהי דן נחש עלי דרך וגו' לבטל כל הקטרוגים ולהכרית כל הקוצים והחוחים המעכבים את התפלה. ויעורר רחמים עליהם כמ"ש לישועתך קויתי ה':

. הנה בחי' דן הוא שמקבל על עצמו הדינין עבור חבירו שהוא עי"כ דן את חבירו לכף זכות ומכריעו לזכות וזהו ידין עמו כאחד שמקבל על עצמו מס"נ עבור טובת ישראל וזהו כאחד מס"נ של אחד בק"ש עי"כ ידין עמו שבטי ישראל לטוב' כנ"ל. וזהו (שם יח) לישועתך קויתי ה' עד"ז של הערבות נקוה לישועת ה' במהרה.

**(7) ספר שם משמואל פרשת מקץ - חנוכה - ר"ח טבת**

והנה לפי סדר האר"י ז"ל שסדר החדשים על סדר הדגלים חודש טבת מיוחס לשבט דן, והוא מלשון דין, ובש"ס פסחים (ד'.) האי דאמר דוני דיני אמר שמע מינה מדן קאתי דכתיב דן ידין עמו וגו', אך בש"ס מגילה (ט"ו ע"ב) ולרוח משפט זה הדן את יצרו פירש"י כופהו לשוב בתשובה. ונראה דמי שהוא דן את יצרו בזה מסלק מעליו כל הדינים כמו שאמרו (דב"ר פ' ה') במקום שיש דין אין דין, וזהו חודש טבת דלפי קבלת האר"י ז"ל הוא עין ימין דז"א, **ועין ימין הוא בחי' עין טובה,** והוא מהפך הרוגז כנ"ל ואת חודש טבת שהוא מירחין דעשו להיות לצד סטרא דקדושה דיעקב.

**(21) ספר פרי צדיק פרשת שופטים - אות יז**

ומאספכם אלהי ישראל ופירש רש"י הולך מאחריכם כמו ונסע דגל מחנה דן מאסף לכל המחנות וכו' שפירש על זה רש"י בירושלמי (עירובין פ"ה ה"א) שכל מי שהיה מאבד דבר היה מחזיר לו. וזה ענין נחמה זו על דרך מה שאמרנו בנחמת נחמו נחמו עמי **שעיקר מכוון הגליות הוא כדי שלא ידח שום נפש מישראל וכמו שמסיים שם ההפטורה איש לא נעדר**. וכן אמר כאן ומאספכם אלהי ישראל שהוא מאסף לכל המחנות, היינו שלא יאבד שום נפש מישראל חס ושלום. ועל זה הוא אריכת הגלות אבל נצח ישראל אין לו הפסק עולמות ואף בהווה בגלות השם יתברך מושל בישראל ומנהיג אותם וזהו הנחמה דהפטורה זו.

**(36) ספר לקוטי הלכות חו"מ - הלכות אבדה ומציאה הלכה ב**

מְצָא שֶׁמַּחֲנֵה דָּן הָיוּ מְשִׁיבִין כָּל הָאֲבֵדוֹת, כִּי הֵם בְּחִינַת מְאַסֵּף לְכָל הַמַּחֲנוֹת דִּקְדֻשָּׁה. שֶׁכָּל מַה שֶּׁנֶּאֱבָד וְיוֹצֵא וְנִדָּח מִן הַקְּדֻשָּׁה הֵם מַגְבִּיהִין וּמְשִׁיבִין לִמְקוֹמוֹ וְשָׁרְשׁוֹ. **וַעֲמָלֵק הָיָה רוֹדֵף אֶת מַחֲנֵה דָּן דַּיְקָא**, כִּי הוּא רוֹצֶה חַס וְשָׁלוֹם שֶׁיִּשָּׁאֲרוּ אֶצְלוֹ חַס וְשָׁלוֹם כָּל הָאֲבֵדוֹת כִּי הוּא מִתְגַּבֵּר עַל בְּחִינַת הָאֲבֵדוֹת דַּיְקָא כְּמוֹ שֶׁכָּתוּב, וַיְזַנֵּב בְּךָ כָּל הַנֶּחֱשָׁלִים אַחֲרֶיךָ, שֶׁהֵם אוֹתָן שֶׁהָיָה הֶעָנָן פּוֹלְטָן, שֶׁהֵם בְּחִינַת נֶאֱבָדִים וְנִדָּחִים מִן הַקְּדֻשָּׁה. וְעַל כֵּן נִצְטַוִּינוּ לְהַכְרִית זַרְעוֹ שֶׁל עֲמָלֵק, וַאֲזַי מִתְגַּבֵּר מַחֲנֵה דָּן וִיכוֹלִים לְהַגְבִּיהַּ וּלְהָשִׁיב כָּל הָאֲבֵדוֹת וְכַנַּ"ל. נִמְצָא שֶׁכְּרִיתוֹת זַרְעוֹ שֶׁל עֲמָלֵק הוּא בְּחִינַת הֲשָׁבַת הָאֲבֵדָה, כִּי עַל יְדֵי זֶה מִתְגַּבֵּר מַחֲנֵה דָּן שֶׁהָיוּ מְשִׁיבִים כָּל הָאֲבֵדוֹת כַּנַּ"ל.